Kap. 601, 604, 605, 611, 612, 614, 616, 634, 635, 640, 642, 649, 660, 665, 666, 667, 2541, 2542, 2543, 2620, 2650, 2651, 2655, 2661, 2670, 3614, 3634, 3635, 3640, 3642, 5607, 5701

Prop. 41 S

(2020–2021)
Proposisjon til Stortinget (forslag til stortingsvedtak)

Endringar i statsbudsjettet 2020 under Arbeids- og sosialdepartementet

Tilråding frå Arbeids- og sosialdepartementet 20. november 2020, godkjend i statsråd same dagen. (Regjeringa Solberg)

Dokumentet på regjeringen.no

1 Innleiing

Arbeids- og sosialdepartementet legg i denne proposisjonen fram forslag om endringar av løyvingane under enkelte kapittel under programområde 09 Arbeid og sosiale formål, programområde 29 Sosiale formål, folketrygda, programområde 33 Arbeidsliv, folketrygda, samt enkelte av inntektene for 2020.

Dei reviderte overslaga for folketrygda sine utgifter og inntekter i 2020 bygger i hovudsak på tal frå rekneskap per 30. september 2020.

Arbeids- og sosialdepartementet fremmer forslag om å redusere løyvingane under utgiftskapitla under programområde 09 Arbeid og sosiale formål utanom lånetransaksjonar med 339 mill. kroner, å auka løyvingane under programområde 29 Sosiale formål, folketrygda med 31 mill. kroner og å redusere løyvingane under programområde 33 Arbeidsliv, folketrygda med 4 962 mill. kroner. Samla foreslår Arbeids- og sosialdepartementet at løyvingane under utgiftskapitla utanom lånetransaksjonar blir redusert med 5 270 mill. kroner.

Arbeids- og sosialdepartementet foreslår å redusere løyvingane for inntekter utanom lånetransaksjonar under inntektskapitla med 331 mill. kroner.

Kap. 601 Utgreiingsverksemd, forsking mv.

Post 22 Kunnskapsutvikling i IA-avtalen mv., kan overførast

Løyvinga for 2020 er 33 mill. kroner.

I tillegg er det overført 24,3 mill. kroner frå 2019. Løyvinga dekker utgifter til statistikkutviklingsprosjekt, forskingsprosjekt og evaluering av bransjeprogramma. Arbeid med desse har blitt forsinka som følge av koronapandemien. Oppdaterte anslag viser at berre deler av desse midla vil bli nytta i 2020.

Arbeids- og sosialdepartementet foreslår å redusere løyvinga med 24,3 mill. kroner.

Post 70 Tilskott

Løyvinga for 2020 er 34,5 mill. kroner.

Deler av løyvinga er knytt til midlar til Det europeiske arbeidsmarknadsbyrået (ELA). Arbeidet med samtykkeproposisjonen om å innlemme ELA i EØS avtalen er forsinka og vil etter planen bli fremma for Stortinget i 2021.

Arbeids- og sosialdepartementet foreslår å redusere løyvinga med 9 mill. kroner.

Kap. 604 Utviklingstiltak i arbeids- og velferdsforvaltninga

Post 21 Spesielle driftsutgifter, kan overførast, kan nyttast under post 45

Post 45 Større ustyrsanskaffingar og vedlikehald, kan overførast, kan nyttast under post 21

Løyvinga for 2020 på post 21 er 72,9 mill. kroner.

Løyvinga for 2020 på post 45 er 361,3 mill. kroner.

Løyvinga på kap. 604 for 2020 gjeld Prosjekt 3 i IKT-moderniseringsprogrammet for Arbeids- og velferdsetaten. Samla ramme for Prosjekt 3 ligg fast, men det er behov for ei anna tidsmessig fordeling av midlane for prosjektet enn det som tidlegare låg til grunn. Arbeids- og velferdsetaten har i 2020 hatt behov for å trekke på ressursar frå Prosjekt 3 knytt til koronapandemien. Det medfører ei forseinking i prosjektet, jf. omtale i Prop. 1 S (2020–2021). Basert på estimert mindreforbruk i 2020 foreslår ein å redusere samla løyving under kap. 604 for 2020 med 94,2 mill. kroner. Basert på endeleg mindreforbruk for 2020 vil det bli gjort naudsynte endringar i samband med revidert nasjonalbudsjett for 2021.

Arbeids- og sosialdepartementet foreslår å auke løyvinga på post 21 med 42,7 mill. kroner og å redusere løyvinga på post 45 med 136,9 mill. kroner.

Kap. 605 Arbeids- og velferdsetaten

Post 22 Forskings- og utgreiingsverksemd

Løyvinga for 2020 er 58,6 mill. kroner.

Koronapandemien har påverka den ordinære drifta til Arbeids- og velferdsdirektoratet og forskingsmiljøa. Dette har ført til at kapasiteten til å gjennomføre forskings- og utgreiingsverksemd har blitt redusert, og omfanget av desse aktivitetane blir derfor lågare enn vanleg.

Arbeids- og sosialdepartementet foreslår å redusere løyvinga med 26,4 mill. kroner.

Kap. 611 Pensjonar frå statskassa

Post 01 Driftsutgifter, overslagsløyving

Løyvinga for 2020 er 16 mill. kroner.

Nytt anslag er basert på utbetalte pensjonar så langt i 2020 og prognose ut året.

Arbeids- og sosialdepartementet foreslår å auke løyvinga med 0,6 mill. kroner.

Kap. 612 Tilskott til Statens pensjonskasse

Post 01 Driftsutgifter, overslagsløyving

Post 22 Sluttoppgjer, overslagsløyving

Post 70 For andre medlemer av Statens pensjonskasse, overslagsløyving

Løyvinga for 2020 på post 01 er 5 361 mill. kroner.

Løyvinga for 2020 på post 22 er -37 mill. kroner.

Løyvinga for 2020 på post 70 er 179 mill. kroner.

Arbeids- og sosialdepartementet foreslår å redusere løyvinga på kap. 612 med totalt 75 mill. kroner. Post 01 er foreslått redusert med 84 mill. kroner, post 22 er foreslått auka med 3 mill. kroner og post 70 er foreslått auka med 6 mill. kroner.

Reduksjonen kjem i hovudsak av at anslaget for utbetalte alderspensjonar er redusert.

Kap. 614 Bustadlåneordninga i Statens pensjonskasse

Post 01 Driftsutgifter

Løyvinga for 2020 er 32 mill. kroner.

Nytt anslag er basert på føresetnader om at volumet i bustadlåneordninga i Statens pensjonskasse er redusert, jf. kap. 3614, post 90 og kap. 614, post 90.

Arbeids- og sosialdepartementet foreslår å redusere løyvinga med 1 mill. kroner.

Post 90 Utlån, overslagsløyving

Løyvinga for 2020 er 10 300 mill. kroner.

Anslag for utbetalte lån i 2020 er redusert med 3 000 mill. kroner. Nytt anslag skuldast ein reduksjon i innkomne søknader og at gjennomsnittleg utbetalt lån er redusert.

Arbeids- og sosialdepartementet foreslår å redusere løyvinga med 3 000 mill. kroner.

Kap. 3614 Bustadlåneordninga i Statens pensjonskasse

Post 01 Gebyrinntekter, lån

Løyvinga for 2020 er 28 mill. kroner.

Nytt anslag er basert på føresetnader om at volumet i bustadlåneordninga i Statens pensjonskasse er redusert, jf. kap. 3614, post 90 og kap. 614, post 90.

Arbeids- og sosialdepartementet foreslår å redusere løyvinga med 1 mill. kroner.

Post 90 Tilbakebetaling av lån

Løyvinga for 2020 er 10 800 mill. kroner.

Overslaget på posten er auka med 2 200 mill. kroner. Nytt anslag skuldast ein auke i talet på innfridde lån og at gjennomsnittleg innfridd beløp er auka.

Arbeids- og sosialdepartementet foreslår å auke løyvinga med 2 200 mill. kroner.

Kap. 5607 Renter av bustadlåneordninga i Statens pensjonskasse

Post 80 Renter

Løyvinga for 2020 er 904 mill. kroner.

Anslaget for renteinntekter er auka med 39 mill. kroner. Auken skuldast høgare rentenivå enn det som blei lagt til grunn i revidert nasjonalbudsjett 2020.

Arbeids- og sosialdepartementet foreslår å auke løyvinga med 39 mill. kroner.

Kap. 616 Gruppelivsforsikring

Post 01 Driftsutgifter, overslagsløyving

Løyvinga for 2020 er 200 mill. kroner.

Nytt anslag er basert på utbetalte erstatningar så langt i 2020 og prognose for utbetalingar ut året. Utbetalte gruppelivserstatningar varierer frå år til år og er mellom anna avhengig av kor mange prioriterte etterlatne avdøde har.

Arbeids- og sosialdepartementet foreslår å redusere løyvinga med 10 mill. kroner.

Kap. 634 Arbeidsmarknadstiltak

Post 70 Midlertidig kompensasjonsordning for førehandsgodkjente tiltaksarrangørar

Løyvinga for 2020 er 180 mill. kroner.

Ordninga blei skipa for å gi førehandsgodkjente tiltaksarrangørar kompensasjon for tapt omsetnad som følge av koronapandemien. Tilskott kan bli gitt for mars, april og mai, og søknadsfristen var 15. august. Det har blitt søkt om å få dekka mindre tap enn tidlegare lagt til grunn, og utgiftene vil derfor bli lågare.

Arbeids- og sosialdepartementet foreslår å redusere løyvinga med 80 mill. kroner.

Post 76 Tiltak for arbeidssøkjarar, kan overførast

Løyvinga for 2020 er 7 002,5 mill. kroner.

Endringa i løyvinga som er foreslått, er knytt til omdisponering til kap. 634, post 79. Sjå omtale under den posten.

Arbeids- og sosialdepartementet foreslår å redusere løyvinga med 7,4 mill. kroner.

Post 79 Funksjonsassistanse i arbeidslivet

Løyvinga for 2020 er 73,9 mill. kroner.

Arbeids- og velferdsdirektoratet anslår eit meirbehov på 7,4 mill. kroner på denne posten i år.

Arbeids- og sosialdepartementet foreslår å auke løyvinga med 7,4 mill. kroner.

Kap. 3634 Arbeidsmarknadstiltak

Post 85 Innfordringar av feilutbetalingar, arbeidsmarknadstiltak

Løyvinga for 2020 er på 6 mill. kroner.

Inntekter frå innfordringar av feilutbetalingar blir berekna til 8 mill. kroner i 2020. Auken i inntekter kan henge saman med betre kontrollmoglegheiter og betre registerdata, som gjer at fleire feilutbetalingar blir avdekka.

Arbeids- og sosialdepartementet foreslår å auke løyvinga med 2 mill. kroner.

Kap. 635 Venteløn

Post 01 Driftsutgifter, overslagsløyving

Løyvinga for 2020 er 7 mill. kroner.

Anslaget er redusert som følge av endra utvikling i antal mottakarar.

Arbeids- og sosialdepartementet foreslår å redusere løyvinga med 1 mill. kroner.

Kap. 3635 Venteløn mv.

Post 01 Refusjon statleg verksemd mv.

Løyvinga for 2020 er 6 mill. kroner.

Inntektene på denne posten blir berekna til 5 mill. kroner i 2020.

Arbeids- og sosialdepartementet foreslår å redusere løyvinga med 1 mill. kroner.

Kap. 640 Arbeidstilsynet

Post 01 Driftsutgifter, kan overførast

Løyvinga for 2020 er 750,7 mill. kroner.

Grunna effektar av koronapandemien er fleire av Arbeidstilsynet sine aktivitetar på IA-området forsinka, og det er venta at enkelte av IA-midlane som er bevilga i 2020 ikkje vil bli utbetalt før i 2021. Det er derfor behov for at løyvinga knytt til IA-tiltaka overførast til 2021. Arbeids- og sosialdepartementet foreslår at posten får stikkordet «kan overførast» avgrensa til desse midlane midlertidig i 2020.

Kap. 3640 Arbeidstilsynet

Post 05 Tvangsmulkt

Løyvinga for 2020 er 6,6 mill. kroner.

Det har for Arbeidstilsynet hittil i 2020 vore naudsynt å bruke tvangsmulkter oftare enn det som låg til grunn for løyvinga. Inntektene på posten vil avhenge av i kor stor grad Arbeidstilsynet må bruke dette verkemiddelet. Prognosen for 2020 tilseier no ei auka inntekt på om lag 1,4 mill. kroner.

Arbeids- og sosialdepartementet foreslår å auke løyvinga med 1,4 mill. kroner.

Post 09 Gebyr for brot på arbeidsmiljøregelverket

Løyvinga for 2020 er 27 mill. kroner.

Inntektene på posten vil avhenge av i kor stor grad Arbeidstilsynet må bruke dette verkemiddelet. Prognosen for 2020 tilseier ei inntekt på om lag 22 mill. kroner.

Arbeids- og sosialdepartementet foreslår å redusere løyvinga med 5 mill. kroner.

Kap. 642 Petroleumstilsynet

Post 01 Driftsutgifter, kan nyttes under post 21

Løyvinga for 2020 er 296,4 mill. kroner.

Arbeids- og sosialdepartementet foreslår å auke løyvinga på kap. 640, post 01 med 1,1 mill. kroner, jf. også omtalen under kap. 3642, post 06, som følge av auka innbetaling knytt til hospitering og konferanseavgift i samband med Topplederkonferansen 2020.

Dette er ei parallelljustering av utgifts- og inntektskapitla. Arbeids- og sosialdepartementet foreslår å auke løyvinga med 1,1 mill. kroner.

Post 21 Spesielle driftsutgifter

Løyvinga for 2020 er 30,2 mill. kroner.

Prosjekt og aktivitetar under oppdrags- og samarbeidsverksemd er i hovudsak initierte av andre aktørar enn Petroleumstilsynet, og etaten har slik avgrensa innverknad på når aktivitetane vil bli gjennomførte. Det har i 2020, grunna koronapandemien, vore lågare aktivitet enn planlagt, tilsvarande ei redusert utgift på 4,6 mill. kroner.

Arbeids- og sosialdepartementet foreslår å redusere løyvinga med 4,6 mill. kroner.

Kap. 3642 Petroleumstilsynet

Post 02 Oppdrags- og samarbeidsverksemd

Løyvinga for 2020 er 7,8 mill. kroner.

Koronapandemien har i sterk grad påverka aktivitetane på denne posten. I tillegg har Petroleumstilsynet avgrensa innverknad på når inntektene på posten vil inntreffe på grunn av at desse er avhengige av andre aktørar (mottakarlanda). Det har i 2020 derfor vore lågare aktivitet enn planlagt, tilsvarande ei redusert inntekt på 0,7 mill. kroner.

Arbeids- og sosialdepartementet foreslår å redusere løyvinga med 0,7 mill. kroner.

Post 03 Gebyr tilsyn

Løyvinga for 2020 er 78,6 mill. kroner.

Forventa prognose for inntekter på posten tilseier ein reduksjon på om lag 4,7 mill. kroner. Dette skuldast i hovudsak redusert aktivitet overfor enkeltaktørar grunna koronapandemien.

Arbeids- og sosialdepartementet foreslår å redusere løyvinga med 4,7 mill. kroner.

Post 06 Andre innbetalingar

Det er ikkje løyving på posten.

Arbeids- og sosialdepartementet viser til omtalen under kap. 642, post 01. Arbeids- og sosialdepartementet foreslår ei løyving på 1,1 mill. kroner.

Kap. 649 Treparts bransjeprogram

Post 21 Spesielle driftsutgifter, kan overførast

Løyvinga for 2020 er 2,4 mill. kroner.

Som følgje av arbeidssituasjonen knytt til koronapandemien vil det ikkje bli aktuelt å stille løyvinga til disposisjon for Arbeidstilsynet i 2020, og det er forventa eit mindreforbruk på posten.

Arbeids- og sosialdepartementet foreslår at posten får stikkordet «kan overførast» midlertidig i 2020.

Kap. 660 Krigspensjon

Post 71 Tilskott, sivile, overslagsløyving

Løyvinga for 2020 er 140 mill. kroner

Anslaget på posten er redusert med 7 mill. kroner hovudsakleg som følge av at anslag for gjennomsnittleg stønad er lågare enn i vedtatt budsjett.

Arbeids- og sosialdepartementet foreslår å redusere løyvinga med 7 mill. kroner.

Kap. 665 Pensjonstrygda for fiskarar

Post 70 Tilskott

Løyvinga for 2020 er på 35 mill. kroner.

Anslaget for statstilskott etter Lov om pensjonstrygd for fiskarar § 15 blir redusert med 1,1 mill. kroner. Inntektene ser ut til å bli litt høgare og utgiftene litt lågare enn lagt til grunn i vedtatt budsjett.

Arbeids- og sosialdepartementet foreslår å redusere løyvinga med 1,1 mill. kroner.

Kap. 666 Avtalefesta pensjon (AFP)

Post 70 Tilskott, overslagsløyving

Løyvinga for 2020 er 2 756 mill. kroner.

Anslaget på posten er redusert med 6 mill. kroner som følge av justerte anslag for gjennomsnittleg tal på mottakarar og gjennomsnittleg stønad.

Arbeids- og sosialdepartementet foreslår å redusere løyvinga med 6 mill. kroner.

Kap. 667 Supplerande stønad til personar over 67 år

Post 70 Tilskott, overslagsløyving

Løyvinga for 2020 er på 321 mill. kroner.

Anslaget på posten er redusert med 1 mill. kroner som følge av justerte anslag for gjennomsnittleg tal på mottakarar og gjennomsnittleg stønad.

Arbeids- og sosialdepartementet foreslår å redusere løyvinga med 1 mill. kroner.

Kap. 2541 Dagpengar

Post 70 Dagpengar, overslagsløyving

Løyvinga for 2020 er 46 149 mill. kroner.

Då førre anslag blei berekna, var det framleis mange ubehandla søknader om dagpengar. Det var derfor venta at antal mottakarar av dagpengar ville auke etter kvart som søknadene blei behandla, men det har i liten grad skjedd. Ei mogleg forklaring er at ein del personar har fått etterbetalt dagpengar i sommar, men ikkje inngår i den løypande statistikken fordi dei er tilbake i jobb. Færre mottakarar bidreg isolert sett til å trekke anslaget på utgifter til dagpengar ned med om lag 8,4 mrd. kroner.

Vidare blir effekten av midlertidige koronatiltak i dagpengeordninga no anslått til om lag 14,6 mrd. kroner, dvs. 1,4 mrd. kroner mindre enn førre anslag, i hovudsak som følge av færre mottakarar av dagpengar.

På grunn av svært mange søknadar om dagpengar som førte til lang saksbehandlingstid, blei det i vår innført ei ordning for forskottering av dagpengar for å sikre inntekt til arbeidslause og permitterte. Det er så langt betalt ut om lag 4,3 mrd. kroner i forskott på dagpengar i 2020, og om lag 800 mill. kroner er betalt tilbake. Arbeids- og velferdsdirektoratet anslår at 3,5 mrd. kroner framleis vil vere uteståande ved årsskiftet. For at løyvinga til dagpengar skal gjenspegle dei faktiske utbetalingane i 2020, aukar anslaget tilsvarande netto utbetalt forskott. Samtidig blir det foreslått å gi ei fullmakt til å nettoføre tilbakebetaling av forskott som utgiftsreduksjon under kap. 2541, post 70, jf. forslag til romertallsvedtak. Regjeringa vil ved neste høve komme tilbake til budsjettverkingane for 2021.

Arbeids- og sosialdepartementet foreslår å redusere løyvinga med 4 869 mill. kroner.

Kap. 2542 Statsgaranti for lønnskrav ved konkurs mv.

Post 70 Statsgaranti for lønnskrav ved konkurs mv., overslagsløyving

Løyvinga for 2020 er 1 090 mill. kroner.

Koronapandemien har skapt stor usikkerheit om utviklinga i antal konkursar. Veksten i antal konkursar i 2020 blir no anslått å bli noko svakare samanlikna med førre anslag.

Arbeids- og sosialdepartementet foreslår å redusere løyvinga med 20 mill. kroner.

Kap. 2543 Midlertidige stønadsordningar for sjølvstendig næringsdrivande, frilansarar og lærlingar

Post 70 Stønad til sjølvstendig næringsdrivande og frilansarar, overslagsløyving

Løyvinga for 2020 er 1 560 mill. kroner.

Regjeringa foreslo i Prop. 142 S (2019–2020) å avvikle kompensasjonsytinga frå og med 1. november 2020. Under behandlinga av proposisjonen bestemde Stortinget å forlenge kompensasjonsytinga ut 2020 og samtidig redusere kompensasjonsgraden til 60 pst., jf. Innst. 19 S (2020–2021). Det blei løyvd 160 mill. kroner meir enn regjeringas forslag for å ta høgde for auka utgifter som følge av forslaget.

Basert på observert utvikling, blir det no berekna at 1 540 mill. kroner vil komme til utbetaling i 2020. I og med at stønaden blir utbetalt på etterskot, vil kompensasjonen for desember bli utbetalt i januar 2021, jf. Prop. 1 S (2020–2021) Tillegg nr. 1.

Arbeids- og sosialdepartementet foreslår å redusere løyvinga med 20 mill. kroner.

Post 71 Stønad til lærlingar, overslagsløyving

Løyvinga for 2020 er 153 mill. kroner.

Ordninga blei avvikla for nye tilfelle frå og med 1. november 2020. Det har over dei siste månadene blitt færre mottakarar av stønaden, og det er venta at denne utviklinga vil fortsette ut året.

Arbeids- og sosialdepartementet foreslår å redusere løyvinga med 53 mill. kroner.

Kap. 2620 Stønad til einsleg mor eller far

Post 70 Overgangsstønad, overslagsløyving

Løyvinga for 2020 er 1 680 mill. kroner.

Anslaget på posten er redusert med 30 mill. kroner som følge av justerte anslag for gjennomsnittleg tal på mottakarar og gjennomsnittleg stønad.

Arbeids- og sosialdepartementet foreslår å redusere løyvinga med 30 mill. kroner.

Post 72 Stønad til barnetilsyn til einsleg mor eller far i arbeid, overslagsløyving

Løyvinga for 2020 er 123 mill. kroner.

Anslaget på posten er redusert med 12 mill. kroner som følge av justerte anslag for gjennomsnittleg tal på mottakarar og gjennomsnittleg stønad.

Arbeids- og sosialdepartementet foreslår å redusere løyvinga med 12 mill. kroner.

Post 73 Tilleggsstønader og stønad til skolepengar, overslagsløyving

Løyvinga for 2020 er 48 mill. kroner.

Anslaget på posten er redusert med 8 mill. kroner som følge av justerte anslag for gjennomsnittleg tal på mottakarar og gjennomsnittleg stønad.

Arbeids- og sosialdepartementet foreslår å redusere løyvinga med 8 mill. kroner.

Post 76 Bidragsforskott

Løyvinga for 2020 er 700 mill. kroner.

Anslaget på posten er redusert med 5 mill. kroner som følge av redusert anslag for gjennomsnittleg tal på mottakarar.

Arbeids- og sosialdepartementet foreslår å redusere løyvinga med 5 mill. kroner.

Kap. 2650 Sjukepengar

Post 70 Sjukepengar for arbeidstakarar mv., overslagsløyving

Løyvinga for 2020 er 42 400 mill. kroner.

Statistikk over sjukefråværet og rekneskapen til og med september 2020 tilseier no ein auke i det trygdefinansierte sjukefråværet frå 2019 til 2020 på 4 pst. Dette er noko høgare enn anslått i Prop. 142 S (2019–2020). Samstundes er anslaga for meirkostnadene av dei midlertidige koronatiltaka i sjukepengeordninga på usikkert grunnlag auka frå om lag 3 080 mill. kroner til om lag 3 380 mill. kroner. Anslaga for forventa vekst i sjukepengegrunnlaget (lønnsvekst) og sysselsettinga er uendra.

Arbeids- og sosialdepartementet foreslår å auke løyvinga med 680 mill. kroner.

Post 72 Pleie-, opplæring og omsorgspengar mv., overslagsløyving

Løyvinga for 2020 er 3 160 mill. kroner.

I Prop. 142 S (2019–2020) blei meirkostnadene av dei midlertidige koronatiltaka i omsorgspengeordninga på usikkert grunnlag anslått til om lag 2 000 mill. kroner. Dette anslaget er nå redusert til om lag 1 670 mill. kroner. Anslaga for forventa volumvekst og lønnsvekst er uendra.

Arbeids- og sosialdepartementet foreslår å redusere løyvinga med 340 mill. kroner.

Post 75 Feriepengar av sjukepengar, overslagsløyving

Løyvinga for 2020 er 2 190 mill. kroner.

Tilgjengeleg informasjon tilseier at utgiftene i 2020 blir noko høgare enn tidlegare venta.

Arbeids- og sosialdepartementet foreslår å auke løyvinga med 5 mill. kroner.

Post 76 Tilskott til ekspertbistand og forsøk med kompetansetiltak for sjukmelde, kan overførast

Løyvinga for 2020 er 102 mill. kroner.

Koronapandemien har i sterk grad påverka den ønskte opptrappinga av desse tiltaka. Mellom anna blei ressursar frå NAV Arbeidslivssenter, som administrerer tilskottet, omdisponert for å møte den store auken i arbeidsløysa. Arbeids- og velferdsdirektoratet anslår at det vil blitt betalt ut mindre enn ti mill. kroner til desse ordningane i 2020.

Arbeids- og sosialdepartementet foreslår å redusere løyvinga med 102 mill. kroner. På grunn av overførte midlar vil det framleis vere nærare 50 mill. kroner disponibelt på posten.

Kap. 2651 Arbeidsavklaringspengar

Post 70 Arbeidsavklaringspengar, overslagsløyving

Løyvinga for 2020 er 30 030 mill. kroner.

Gjennomsnittleg tal på mottakarar av arbeidsavklaringspengar i 2020 er no anslått til å bli noko høgare enn det som blei lagt til grunn i Prop. 142 S (2019–2020). Auken skuldast at avgangen frå arbeidsavklaringspengar er noko redusert. Samstundes er utbetalinga per mottakar noko lågare enn det som tidlegare er lagt til grunn. Samla sett vil dette gi ein auke i utgiftene til arbeidsavklaringspengar.

Arbeids- og sosialdepartementet foreslår å auke løyvinga med 170 mill. kroner.

Post 71 Tilleggsstønad, overslagsløyving

Løyvinga for 2020 er 133 mill. kroner.

Tilgjengeleg informasjon tilseier at utgiftene i 2020 blir noko lågare enn tidlegare venta.

Arbeids- og sosialdepartementet foreslår å redusere løyvinga med 3 mill. kroner.

Post 72 Legeerklæringar

Løyvinga for 2020 er 360 mill. kroner.

Tilgjengeleg informasjon tilseier at utgiftene i 2020 blir noko høgare enn tidlegare venta.

Arbeids- og sosialdepartementet foreslår å auke løyvinga med 15 mill. kroner

Kap. 2655 Uføre

Post 70 Uføretrygd, overslagsløyving

Løyvinga for 2020 er 99 960 mill. kroner.

I Prop. 142 S (2019–2020) blei det lagt til grunn eit gjennomsnittleg tal for mottakarar av uføretrygd i 2020 på om lag 356 900. Dette anslaget er no redusert til om lag 356 700 mottakarar. Reduksjonen i gjennomsnittleg tal for mottakarar bidrar til ein reduksjon i utgiftsanslaget på om lag 60 mill. kroner. Utgiftsanslaget er også redusert med om lag 280 mill. kroner, som følge av at gjennomsnittleg yting er lågare enn det som blei lagt til grunn i Prop. 142 S (2019–2020).

Arbeids- og sosialdepartementet foreslår å redusere løyvinga med 340 mill. kroner.

Post 75 Menerstatning ved yrkesskade, overslagsløyving

Løyvinga for 2020 er 69 mill. kroner.

På grunn av utviklinga så langt i år ser utgiftene ut til å bli 1 mill. kroner lågare enn berekna.

Arbeids- og sosialdepartementet foreslår å redusere løyvinga med 1 mill. kroner.

Post 76 Yrkesskadetrygd gml. lovgiving, overslagsløyving

Løyvinga for 2020 er 40 mill. kroner.

På grunn av utviklinga så langt i år ser utgiftene ut til å bli 1 mill. kroner lågare enn berekna.

Arbeids- og sosialdepartementet foreslår å redusere løyvinga med 1 mill. kroner.

Kap. 2661 Grunn- og hjelpestønad, hjelpemiddel mv.

Post 70 Grunnstønad, overslagsløyving

Løyvinga for 2020 er 1 610 mill. kroner.

Det er no venta noko lågare volumvekst i 2020 enn det som er lagt til grunn for løyvinga.

Arbeids- og sosialdepartementet foreslår å redusere løyvinga med 10 mill. kroner.

Post 73 Hjelpemiddel mv. under arbeid og utdanning

Løyvinga for 2020 er 127 mill. kroner.

Det er no venta noko lågare volumvekst i 2020 enn det som er lagt til grunn for løyvinga.

Arbeids- og sosialdepartementet foreslår å redusere løyvinga med 7 mill. kroner.

Post 74 Tilskott til bilar

Løyvinga for 2020 er 775 mill. kroner.

Det er no venta lågare volumvekst i 2020 enn det som er lagt til grunn for løyvinga.

Arbeids- og sosialdepartementet foreslår å redusere løyvinga med 25 mill. kroner.

Post 75 Betring av funksjonsevna, hjelpemiddel

Løyvinga for 2020 er 3 560 mill. kroner.

Det er no venta noko lågare volumvekst i 2020 enn det som er lagt til grunn for løyvinga.

Arbeids- og sosialdepartementet foreslår å redusere løyvinga med 50 mill. kroner.

Post 76 Betring av funksjonsevna, hjelpemiddel som tenester

Løyvinga for 2020 er 310 mill. kroner.

Det meste av utgiftene under løyvinga gjeld kurs og opplæring, reiser og utprøving av ulike hjelpemiddel, tolkehjelp for høyrselshemma, døve og døvblinde og førarhundar. Som følge av koronapandemien har utgiftene til desse tenestene blitt redusert i 2020.

Arbeids- og sosialdepartementet foreslår å redusere løyvinga med 35 mill. kroner

Post 77 Ortopediske hjelpemiddel

Løyvinga for 2020 er 1 680 mill. kroner.

Det er no venta noko lågare volumvekst i 2020 enn det som er lagt til grunn for løyvinga.

Arbeids- og sosialdepartementet foreslår å redusere løyvinga med 20 mill. kroner.

Post 78 Høyreapparat

Løyvinga for 2020 er 775 mill. kroner.

Det er no venta noko lågare volumvekst i 2020 enn det som er lagt til grunn for løyvinga.

Arbeids- og sosialdepartementet foreslår å redusere løyvinga med 10 mill. kroner.

Post 79 Aktivitetshjelpemiddel for personar over 26 år, kan overførast

Løyvinga for 2020 er 100,1 mill. kroner.

Kostnadene for dei fleste aktivitetshjelpemidla blir først regnskapsført frå tre til fire månader etter at vedtak er fatta. At det ofte tar relativt lang tid frå vedtak er fatta til utgiftene er regnskapsført, skuldast mellom anna at det ofte tek noko tid før brukarane har innbetalt eigenandelen (10 prosent av kostnaden for aktivitetshjelpemiddelet med ei øvre grense på 4 000 kroner) slik at det innvilga aktivitetshjelpemiddelet kan bestillast. Som følge av dette vil einskilde vedtak som er gjort i 2020 først bli utgiftsført i 2021.

Arbeids- og sosialdepartementet foreslår derfor at posten får stikkordet «kan overførast» midlertidig i 2020.

Kap. 2670 Alderdom

Post 70 Grunnpensjon, overslagsløyving

Løyvinga for 2020 er 77 670 mill. kroner.

Anslaget på posten er auka med 10 mill. kroner som følge av justerte anslag for gjennomsnittleg tal på mottakarar og gjennomsnittleg stønad.

Arbeids- og sosialdepartementet foreslår å auke løyvinga med 10 mill. kroner.

Post 71 Tilleggspensjon, overslagsløyving

Løyvinga for 2020 er 153 010 mill. kroner.

Anslaget på posten er auka med 90 mill. kroner som følge av justerte anslag for gjennomsnittleg tal på mottakarar og gjennomsnittleg stønad.

Arbeids- og sosialdepartementet foreslår å auke løyvinga med 90 mill. kroner.

Post 72 Inntektspensjon, overslagsløyving

Løyvinga for 2020 er 4 130 mill. kroner.

Anslaget på posten er auka med 50 mill. kroner som følge av høgare anslag for gjennomsnittleg tal på mottakarar og gjennomsnittleg stønad.

Arbeids- og sosialdepartementet foreslår å auke løyvinga med 50 mill. kroner.

Post 73 Særtillegg, pensjonstillegg mv., overslagsløyving

Løyvinga for 2020 er 6 290 mill. kroner.

Posten dekker fleire ulike tillegg, der særtillegg utgjer om lag 70 pst. av løyvinga. Anslaget på posten er auka med 10 mill. kroner i all hovudsak som følge av oppjustert anslag for særtillegg.

Arbeids- og sosialdepartementet foreslår å auke løyvinga med 10 mill. kroner.

Kap. 5701 Diverse inntekter

Post 71 Refusjon ved yrkesskade

Løyvinga for 2020 er 850 mill. kroner.

Innbetalingar av refusjon av oppgjer frå forsikringsnæringa til og med skadeårgang 2019 så langt i 2020 er på 840,6 mill. kroner. Det er ikkje forventa ytterlegare innbetalingar for resten av året.

Arbeids- og sosialdepartementet foreslår å redusere løyvinga med 9,4 mill. kroner.

Post 73 Refusjon frå bidragspliktige

Løyvinga for 2020 er 210 mill. kroner.

Ein må sjå inntektene på posten i samanheng med utgiftene til bidragsforskott på kap. 2620 post 76. På grunn av utviklinga så langt i år reknar ein med at inntektene blir litt lågare enn tidlegare venta.

Arbeids- og sosialdepartementet foreslår å redusere løyvinga med 5 mill. kroner.

Post 80 Renter

Løyvinga for 2020 er 1,7 mill. kroner.

På grunn av inntektene så langt i år er anslaget på posten i 2020 redusert med 1 mill. kroner.

Arbeids- og sosialdepartementet foreslår å redusere løyvinga med 1 mill. kroner.

Post 86 Innkrevjing feilutbetalingar

Løyvinga for 2020 er 966 mill. kroner.

På grunn av inntektene så langt i år er anslaget på posten i 2020 auka til 1 290 mill. kroner. Meirinntekta skuldast mellom anna ein kraftig auke i antal uføre etteroppgjersaker.

Arbeids- og sosialdepartementet foreslår å auke løyvinga med 324 mill. kroner.

Post 88 Hjelpemiddelsentralar mv.

Løyvinga for 2020 er 80 mill. kroner.

Det er no venta lågare volumvekst i 2020 enn det som er lagt til grunn for løyvinga.

Arbeids- og sosialdepartementet foreslår å redusere løyvinga med 9 mill. kroner.

Tilråding

Arbeids- og sosialdepartementet

tilrår:

At Dykkar Majestet godkjenner og skriv under eit framlagt forslag til proposisjon til Stortinget om endringar i statsbudsjettet 2020 under Arbeids- og sosialdepartementet.

Vi HARALD, Noregs Konge,

stadfester:

Stortinget blir bedt om å gjere vedtak om endringar i statsbudsjettet 2020 under Arbeids- og sosialdepartementet i samsvar med eit vedlagt forslag.

Forslag
til vedtak om endringar i statsbudsjettet 2020 under Arbeids- og sosialdepartementet

I

I statsbudsjettet for 2020 blir det gjort følgande endringar:

Utgifter:

Kap.

Post

Formål

Kroner

601

Utgreiingsverksemd, forsking mv.

22

Kunnskapsutvikling i IA-avtalen mv., kan overførast, blir redusert med

24 300 000

frå kr 33 000 000 til kr 8 700 000

70

Tilskott, blir redusert med

9 000 000

fråkr 34 480 000 til kr 25 480 000

604

Utviklingstiltak i arbeids- og velferdsforvaltninga

21

Spesielle driftsutgifter, kan overførast, kan nyttast under post 45, blir auka med

42 690 000

frå kr 72 910 000 til kr 115 600 000

45

Større utstyrsanskaffingar og vedlikehald, kan overførast, kan nyttast under post 21, blir redusert med

136 910 000

frå kr 361 310 000 til kr 224 400 000

605

Arbeids- og velferdsetaten

22

Forskings- og utgreiingsverksemd, blir redusert med

26 367 000

frå kr 58 635 000 til kr 32 268 000

611

Pensjonar frå statskassa

01

Driftsutgifter, overslagsløyving, blir auka med

600 000

frå kr 16 000 000 til kr 16 600 000

612

Tilskott til Statens pensjonskasse

01

Driftsutgifter, overslagsløyving, blir redusert med

84 000 000

frå kr 5 361 000 000 til kr 5 277 000 000

22

Sluttoppgjer, overslagsløyving, blir auka med

3 000 000

frå kr -37 000 000 til kr -34 000 000

70

For andre medlemmer av Statens pensjonskasse, overslagsløyving, blir auka med

6 000 000

frå kr 179 000 000 til kr 185 000 000

614

Bustadlåneordninga i Statens pensjonskasse

01

Driftsutgifter, blir redusert med

1 000 000

frå kr 32 000 000 til kr 31 000 000

90

Utlån, overslagsløyving, blir redusert med

3 000 000 000

frå kr 10 300 000 000 til kr 7 300 000 000

616

Gruppelivsforsikring

01

Driftsutgifter, overslagsløyving, blir redusert med

10 000 000

frå kr 200 000 000 til kr 190 000 000

634

Arbeidsmarknadstiltak

70

Midlertidig kompensasjonsordning for førehandsgodkjente tiltaksarrangørar, blir redusert med

80 000 000

frå kr 180 000 000 til kr 100 000 000

76

Tiltak for arbeidssøkjarar, kan overførast, blir redusert med

7 390 000

frå kr 7 002 465 000 til kr 6 995 075 000

79

Funksjonsassistanse i arbeidslivet, blir auka med

7 390 000

frå kr 73 900 000 til kr 81 290 000

635

Venteløn

01

Driftsutgifter, overslagsløyving, blir redusert med

1 000 000

frå kr 7 000 000 til kr 6 000 000

642

Petroleumstilsynet

01

Driftsutgifter, kan nyttast under post 21, blir auka med

1 100 000

frå kr 296 377 000 til kr 297 477 000

21

Spesielle driftsutgifter, blir redusert med

4 600 000

frå kr 30 200 000 til kr 25 600 000

660

Krigspensjon

71

Tilskott, sivile, overslagsløyving, blir redusert med

7 000 000

frå kr 140 000 000 til kr 133 000 000

665

Pensjonstrygda for fiskarar

70

Tilskott, blir redusert med

1 100 000

frå kr 35 000 000 til kr 33 900 000

666

Avtalefesta pensjon (AFP)

70

Tilskott, overslagsløyving, blir redusert med

6 000 000

frå kr 2 756 000 000 til kr 2 750 000 000

667

Supplerende stønad til personer over 67 år

70

Tilskott, overslagsløyving, blir redusert med

1 000 000

frå kr 321 000 000 til kr 320 000 000

2541

Dagpengar

70

Dagpengar, overslagsløyving, blir redusert med

4 869 000 000

frå kr 46 149 000 000 til kr 41 280 000 000

2542

Statsgaranti for lønnskrav ved konkurs mv.

70

Statsgaranti for lønnskrav ved konkurs mv., overslagsløyving, blir redusert med

20 000 000

frå kr 1 090 000 000 til kr 1 070 000 000

2543

Midlertidige stønadsordningar for sjølvstendig næringsdrivande, frilansarar og lærlingar

70

Stønad til sjølvstendig næringsdrivande og frilansarar, overslagsløyving, blir redusert med

20 000 000

frå kr 1 560 000 000 til kr 1 540 000 000

71

Stønad til lærlingar, overslagsløyving, blir redusert med

53 000 000

frå kr 153 000 000 til kr 100 000 000

2620

Stønad til einslig mor eller far

70

Overgangsstønad, overslagsløyving, blir redusert med

30 000 000

frå kr 1 680 000 000 til kr 1 650 000 000

72

Stønad til barnetilsyn til einslig mor eller far i arbeid, overslagsløyving, blir redusert med

12 000 000

frå kr 123 000 000 til kr 111 000 000

73

Tilleggsstønader og stønad til skolepengar, overslagsløyving, blir redusert med

8 000 000

frå kr 48 000 000 til kr 40 000 000

76

Bidragsforskott, blir redusert med

5 000 000

frå kr 700 000 000 til kr 695 000 000

2650

Sjukepengar

70

Sjukepengar for arbeidstakarar mv., overslagsløyving, blir auka med

680 000 000

frå kr 42 400 000 000 til kr 43 080 000 000

72

Pleie-, opplærings- og omsorgspengar mv., overslagsløyving, blir redusert med

340 000 000

frå kr 3 160 000 000 til kr 2 820 000 000

75

Feriepengar av sjukepengar, overslagsløyving, blir auka med

5 000 000

frå kr 2 190 000 000 til kr 2 195 000 000

76

Tilskott til ekspertbistand og kompetansetiltak for sjukmelde, kan overførast, blir redusert med

102 000 000

frå kr 102 000 000 til kr 0

2651

Arbeidsavklaringspengar

70

Arbeidsavklaringspengar, overslagsløyving, blir auka med

170 000 000

frå kr 30 030 000 000 til kr 30 200 000 000

71

Tilleggsstønad, overslagsløyving, blir redusert med

3 000 000

frå kr 133 000 000 til kr 130 000 000

72

Legeerklæringar, blir auka med

15 000 000

frå kr 360 000 000 til kr 375 000 000

2655

Uføre

70

Uføretrygd, overslagsløyving, blir redusert med

340 000 000

frå kr 99 960 000 000 til kr 99 620 000 000

75

Menerstatning ved yrkesskade, overslagsløyving, blir redusert med

1 000 000

frå kr 69 000 000 til kr 68 000 000

76

Yrkesskadetrygd gml. lovgivning, overslagsløyving, blir redusert med

1 000 000

frå kr 40 000 000 til kr 39 000 000

2661

Grunn- og hjelpestønad, hjelpemiddel mv.

70

Grunnstønad, overslagsløyving, blir redusert med

10 000 000

frå kr 1 610 000 000 til kr 1 600 000 000

73

Hjelpemiddel mv. under arbeid og utdanning, blir redusert med

7 000 000

frå kr 127 000 000 til kr 120 000 000

74

Tilskott til bilar, blir redusert med

25 000 000

frå kr 775 000 000 til kr 750 000 000

75

Betring av funksjonsevna, hjelpemiddel, blir redusert med

50 000 000

frå kr 3 560 000 000 til kr 3 510 000 000

76

Betring av funksjonsevna, hjelpemiddel som tenester, blir redusert med

35 000 000

frå kr 310 000 000 til kr 275 000 000

77

Ortopediske hjelpemiddel, blir redusert med

20 000 000

frå kr 1 680 000 000 til kr 1 660 000 000

78

Høyreapparater, blir redusert med

10 000 000

frå kr 775 000 000 til kr 765 000 000

2670

Alderdom

70

Grunnpensjon, overslagsløyving, blir auka med

10 000 000

frå kr 77 670 000 000 til kr 77 680 000 000

71

Tilleggspensjon, overslagsløyving, blir auka med

90 000 000

frå kr 153 010 000 000 til kr 153 100 000 000

72

Inntektspensjon, overslagsløyving, blir auka med

50 000 000

frå kr 4 130 000 000 til kr 4 180 000 000

73

Særtillegg, pensjonstillegg mv., overslagsløyving, blir auka med

10 000 000

frå kr 6 290 000 000 til kr 6 300 000 000

Inntekter:

Kap.

Post

Formål

Kroner

3614

Bustadlånsordninga i Statens pensjonskasse

01

Gebyrinntekter, lån, blir redusert med

1 000 000

frå kr 28 000 000 til kr 27 000 000

90

Tilbakebetaling av lån, blir auka med

2 200 000 000

frå kr 10 800 000 000 til kr 13 000 000 000

3634

Arbeidsmarknadstiltak

85

Innfordring av feilutbetaling, arbeidsmarknadstiltak, blir auka med

2 000 000

frå kr 6 000 000 til kr 8 000 000

3635

Venteløn mv.

01

Refusjon statleg verksemd mv., blir redusert med

1 000 000

frå kr 6 000 000 til kr 5 000 000

3640

Arbeidstilsynet

05

Tvangsmulkt, blir auka med

1 400 000

frå kr 6 580 000 til kr 7 980 000

09

Gebyr for brot på arbeidsmiljøregelverket, blir redusert med

5 000 000

frå kr 27 000 000 til kr 22 000 000

3642

Petroleumstilsynet

02

Oppdrags- og samarbeidsverksemd, blir redusert med

700 000

frå kr 7 770 000 til kr 7 070 000

03

Gebyr tilsyn, blir redusert med

4 700 000

frå kr 78 550 000 til kr 73 850 000

06

Andre innbetalinger, blir løyva med

1 100 000

1 100 000

5607

Renter av bustadlånsordninga i Statens pensjonskasse

80

Renter, blir auka med

39 000 000

frå kr 904 000 000 til kr 943 000 000

5701

Diverse inntekter

71

Refusjon ved yrkesskade, blir redusert med

9 434 000

frå kr 850 000 000 til kr 840 566 000

73

Refusjon frå bidragspliktige, blir redusert med

5 000 000

frå kr 210 000 000 til kr 205 000 000

80

Renter, blir redusert med

1 000 000

frå kr 1 700 000 til kr 700 000

86

Innkrevjing feilutbetalingar, blir auka med

324 000 000

frå kr 966 000 000 til kr 1 290 000 000

88

Hjelpemiddelsentralar mv., blir redusert med

9 000 000

frå kr 80 000 000 til kr 71 000 000

II

Stikkordsfullmakter

Stortinget samtykker i at stikkordet «kan overførast», som enkeltståande tilfelle, blir tilføydd følgande løyvingar i statsbudsjettet for 2020:

kap. 640 Arbeidstilsynet, post 01 Driftsutgifter, men avgrensa til utgifter knytt til IA-midlane.

kap. 649 Treparts bransjeprogram, post 21 Spesielle driftsutgifter.

kap. 2661 Grunn- og hjelpestønad, hjelpemiddel mv., post 79 Aktivitetshjelpemiddel for personar over 26 år.

III

Fullmakt til nettobudsjettering

Stortinget samtykker i at Arbeids- og sosialdepartementet som eit enkeltståande tilfelle i 2020 kan gje Arbeids- og velferdsetaten fullmakt til å nettoføre som utgiftsreduksjon under kap. 2541 Dagpengar, post 70 Dagpengar, tilbakebetaling av forskott på dagpengar.